شیوراج سنگھ چوہان

شیوراج سنگھ چوہان ایک بھارتی سیاست دان ہیں۔ وہ  اور 20 مارچ 2020 سے29 نومبر 2005ء سے 16 دسمبر 2018ء تک وسطی بھارتی ریاست مدھیہ پردیش کے سترہویں وزیر اعلیٰ رہے، وہ بابولال گور کی جگہ وزیر اعلیٰ بنے تھے۔ بھارتیہ جنتا پارٹی کے رہنما کے طور پر وہ جنرل سیکریٹری اور جماعت کی مدھیہ پردیش ریاستی شاخ کے صدر رہ چکے ہیں۔ سنہ 1972ء میں تیرہ برس کی عمر میں انہوں نے راشٹریہ سویم سیوک سنگھ میں شمولیت اختیار کی۔ وہ 1991ء سے 2006ء تک ودیشا حلقے سے لوک سبھا کے پانچ مرتبہ رکن رہ چکے ہیں۔ اس وقت وہ مدھیہ پردیش اسمبلی میں ضلع سیہور کی تحصیل بدھنی کے حلقے سے رکن ہیں۔ سنہ 2007ء میں انہوں نے لاڈلی لکشمی یوجنا، کنیادان یوجنا اور بچیوں کو پیدا ہوتے ہی قتل کردینے سے بچاؤ کے لیے زنانی سورکشا یوجنا جیسے منصوبے ریاست میں متعارف کیے۔ ساتھ ہی بارہویں مدھیہ پردیش بورڈ بھوپال میں 70 فصد "میدھاوی ودیارتھی یوجنا" اور سینٹرل بورڈ آف سینکڈری ایجوکیشن میں 80 فیصد "میدھاوی چھاترا یوجنا" متعارف کیں۔

ابتدائی زندگی
شیوراج سنگھ چوہان 5 مارچ 1959ء کو ضلع سیہور کے گاؤں جیت (जैत) میں پیدا ہوئے۔ ان کے والدین کا نام پریم سنگھ چوہان اور سُندر بائی چوہان ہے۔ ان کا تعلق ہندو مت کی کِرار برادری سے ہے، اور انہوں نے برکت اللہ یونیورسٹی، بھوپال سے ایم اے (فلسفہ) میں سونے کا تمغا حاصل کیا تھا۔ پیشے کے لحاظ سے وہ ماہرِ زراعت ہیں۔ انہوں نے سادھنا سنگھ سے شادی کی تھی اور ان کے دو بیٹے کارتیکے اور کُنال ہیں۔

وزیر اعلیٰ 
30 نومبر 2005ء کو انہیں مدھیہ پردیش کا وزیر اعلیٰ منتخب کیا گیا اس سے قبل وہ ریاست کے بی جی پی صدر تھے۔ 2006ء میں بدھنی اسمبلی حلقہ سے انہوں نے ضمنی انتخابات 36،000 ووٹوں سے جیت لیے۔

سنہ 2008ء میں شیوراج بدھنی کی نشست 41،000 ووٹوں سے دوبارہ جیت گئے۔ 12 دسمبر 2008ء کو انہوں نے دوسری مرتبہ عہدے کا حلف اٹھایا۔

8 دسمبر 2013ء کو وہ قانون ساز اسمبلی انتخابات جیت گئے، بدھنی سے اُنہیں 1،28،730 ووٹ اور ودیشا سے 73،783 ووٹ ملے۔ اور وہ تیسری مرتبہ وزیر اعلیٰ منتخب ہو گئے۔

حوالہ جات 

1959ء کی پیدائشیں
بارہویں لوک سبھا کے ارکان
بقید حیات شخصیات
بھارتیہ جنتا پارٹی کے وزرائے اعلیٰ
تیرہویں لوک سبھا کے ارکان
چودہویں لوک سبھا کے ارکان
دسویں لوک سبھا کے ارکان
گیارہویں لوک سبھا کے ارکان
مدھیہ پردیش سے لوک سبھا کے ارکان
مدھیہ پردیش کی شخصیات
مدھیہ پردیش کے وزرائے اعلیٰ
ودیشا کی شخصیات
ضلع سیہور کی شخصیات
مدھیہ پردیش سے بھارتیہ جنتا پارٹی کے سیاست دان
کامنز زمرہ جس کا ربط ویکی ڈیٹا پر ہے
راشٹریہ سویم سیوک سنگھ کے ارکان